Tisztelt Polgármester Asszony/Úr, Jegyző Asszony/Úr!


A 2017. évi lakossági víz- és csatornaszolgáltatás támogatására megjelent pályázati kiírásról március 31-én elküldött e-mailünkben már tájékoztattuk Önöket. Április 19-én jeleztük, hogy a fajlagos ráfordításaik meghaladják a pályázati kiírásban meghatározott küszöbértékeket.

Jelen e-mailünkkel a következő dokumentumokat küldjük meg:
-          A pályázathoz kapcsolódó adatlapokat tartalmazó Excel fájlt. Ezeket módosítani (oszlopokat, munkalapokat beszúrni, vagy törölni) nem lehet! Ha nem egyezik meg a MÁK által megadott formátummal, nem fogadják el a pályázatot!
-          A kéttényezős díjak esetében, azok egytényezőssé átalakítását.
-          Azon települések esetében ahol a DRV Zrt. csak a csatorna-szolgáltatást végzi az ivóvíz-szolgáltatást nyújtó társvízműtől megkapott adatokat is tartalmazza az adatlap. 

Kérjük, hogy a következők figyelembe vételével a pályázat benyújtásáról az alábbi módon gondoskodni szíveskedjenek:
         Az adatlapon kérjük, töltsék ki az önkormányzat, mint pályázó adatait, illetve ha valamely szolgáltatást nem a DRV végzi, a társszolgáltató nevét, elérhetőségét is, ha az nem teljes körűen szerepel.

         Az adatlapok teljes körű kitöltése után rögzíteni szükséges a Kincstár által üzemeltetett ÖNEGM elektronikus rendszerben a pályázati adatlapokat.

         Papír alapon is be kell nyújtani az elektronikus rendszerből kinyomtatott adatlapokat, 3 eredeti példányban (aláírás, bélyegző), a Magyar Államkincstár területileg illetékes megyei Igazgatóságára.

         Papír alapon, 3 eredeti példányban és elektronikusan is be kell nyújtani a rendeletben előírt nyilatkozatokat, illetve a képviselő-testületi határozatot a pályázaton való indulásról (1. és 2. nyilatkozat melléklete).

         Az 5. nyilatkozatot (szolgáltatói nyilatkozat) 3 eredeti példányban postai úton is eljuttattuk Önök részére a pályázathoz, amelyet április 24-én meg kell kapniuk. Elektronikusan a DRV Zrt. honlapján létrehozott fiókban (http://www.drv.hu/onkormanyzatok) érhetik el.

         Be kell mutatni a kéttényezős díjak egytényezőssé átalakításának módját (jelen e-mailünkhöz csatoltuk), ez szintén a pályázat része. Papír alapon, aláírva, 3 eredeti példányban és elektronikusan is be kell nyújtani.

         Papír alapon is eljuttatjuk Önöknek a szöveges indoklást, amely szintén a pályázat része. Elektronikusan a DRV Zrt. honlapján létrehozott fiókban (http://www.drv.hu/onkormanyzatok) érhetik el. Ezt szintén április 24-én meg kell kapniuk postai úton is.

         Elektronikusan kell benyújtani a pályázó településre vonatkozó MEKH működési engedély, vagy MEKH működési engedély iránti kérelem, illetve MEKH közérdekű üzemeltető kijelölésére vonatkozó határozat hiteles másolatát (http://www.drv.hu/onkormanyzatok).

         Ugyancsak elektronikusan kell benyújtani pályázó településre vonatkozó jogerős vízjogi üzemeltetési engedély hiteles másolatát (http://www.drv.hu/onkormanyzatok).

Felhívjuk figyelmüket, hogy a határidő lejárta után (2017. április 27.) beadott pályázatok elutasításra kerülnek és a település nem részesülhet állami támogatásban! 

Amennyiben a pályázattal kapcsolatosan további információra van szükségük, vagy a feltöltött anyagok az Önök részére nem érhetők el, Kollégáink az alábbi elérhetőségeik bármelyikén állnak szíves rendelkezésre:

Pályázattal, nyilatkozatok kitöltésével kapcsolatos általános kérdések, működési engedély esetében (Igazgatási és Kommunikációs Osztály):
Név:      Biczó Veronika önkormányzati és hatósági koordinátor
telefon: 84/501-198
email:   biczo.veronika@drv.hu

Beadáshoz szükséges adatlapokkal kapcsolatos kérdések esetében (Kontrolling Osztály):
Név:      Csobai Edit kontroller
telefon: 84/501-214
email:   csobai.edit@drv.hu

Vízjogi engedélyekkel kapcsolatban, (Engedélyezési Osztály):
Név:      Szőllősi Krisztián engedélyezési munkatárs
telefon: 84/501-335
email:   szollosi.krisztian@drv.hu


Gyors együttműködésüket ezúton is köszönjük!
Üdvözlettel,


	Bóta Györgyi
Kontrolling osztályvezető



